મૃતક ઉજ્વલ પટેલ આણંદનાં સોજીત્રાનો વતની હતો. તે ફ્લોરિડાનાં ઓકાલા સિટીનાં સ્ટોરમાં ક્લાર્ક તરીકે ફરજ બજાવતો હતો. જો કે શુક્રવારે લૂંટનાં ઇરાદે હત્યા થયા બાદ સમગ્ર ગામમાં શોકની લાગણી પ્રસરી ગઇ હતી. સોજીત્રાનો વતની અને છેલ્લા 30 વર્ષથી અમેરિકાનાં ફ્લોરિડામાં સ્થાયી હેમંતભાઇ પટેલના એકમાત્ર સંતાન ઉજ્જવલની હત્યાથી તેનાં પરિવાર સહિત સમગ્ર પંથકમાં દુખ સાથે સાથે રોષની લાગણી પ્રસરી જવા પામી છે.